केवलादेव राष्ट्रीय उद्यान
केवलादेव राष्ट्रीय उद्यान या केवलादेव घना राष्ट्रीय उद्यान भारत के राजस्थान में स्थित एक विख्यात पक्षी अभयारण्य है। इसको पहले भरतपुर पक्षी विहार के नाम से जाना जाता था। इसमें हजारों की संख्या में दुर्लभ और विलुप्त जाति के पक्षी पाए जाते हैं, जैसे साईबेरिया से आये सारस, जो यहाँ सर्दियों के मौसम में आते हैं। यहाँ २३० प्रजाति के पक्षियों ने भारत के राष्ट्रीय उद्यान में अपना घर बनाया है। अब यह एक बहुत बड़ा पर्यटन स्थल और केन्द्र बन गया है, जहाँ पर बहुतायत में पक्षीविज्ञानी शीत ऋतु में आते हैं। इसको १९७१ में संरक्षित पक्षी अभयारण्य घोषित किया गया था और बाद में १९८५ में इसे 'विश्व धरोहर' भी घोषित किया गया है। केवलादेव राष्ट्रीय उद्यान में गंभीर, वाडगंगा नदी बहती हैं।
कोत्तगिरि
कुन्नूर  नीलगिरी पहाड़ियों में यह दूसरा सबसे बड़ा हिल स्टेशन है जो 1839 मीटर की ऊंचाई पर स्थित है। यह चाय बागानों से घिरा हुआ है। यहाँ की लोकप्रिय गतिविधि पक्षी विहार है और पक्षियों की खोज करने वालों के लिए एक प्राकृतिक सौंदर्य का स्थान है। सिम्स पार्क के नाम से जाना जाने वाला वनस्पति उद्यान यहाँ का मुख्य आकर्षण है। यह पार्क वृक्षों, पौधों और फूलों की एक हजार किस्मों के लिए पोषक की भूमिका निभाता है, यहाँ एक छोटी झील भी है। डॉल्फ़िन नोज इस स्थान के निकट एक दर्शनीय स्थल है। सुप्रसिद्ध पाश्चर संस्थान भी कुनूर में ही स्थित है।